दालां बाइसनाय समनिफ्राइनो दैज्लां बोथोरनि समाव थांलाइ फैलाय खालायनायाव जेंनाजों मोगा मोगि जाबोनांदों सुबनकाटा आरो निकासि ओनसोलनि राइजो राजाफोरा । 2008 माइथायनि समाव लुफुंजानाय बाक्सा जिल्लानि सुबनकाटा निफ्राय सोनाब निकासि थांग्रा लामानि बिखायाव थानाय मरा पाग्लादिया ( दिरिं )दैमायाव थानाय दालांआ थांनाय 2018 माइथायनि दैज्लां बोथोरनि दैबानाजों बुसजादोंमोन । दालां बाइसनायाव ओनसोलनि गोबां राइजो राजाफोरा दैज्लां बोथोरनि समाव थांलाइ फैलाय खालायनो गोबां जेंनाजों मोगा मोगि जाबोनो गोनां जाबोदों । दैज्लां बोथोरनि समाव साखा खबब्रै गोनां गारियाथ खारनो हाखाया थेवबो दिनैनि समाव मटरसाइकेल, साइकेल बायदिखौ बारहोनो थाखाय खाथिनि सुबुंफोरा थांलाइ फैलाय खालामनो थाखाय औवानि दाहाम होनानै थकथा जाबनानै मटर साइकेल , बारहोहरनायखौ नुनो मोनदों ।मेसे बोथोरनि समाव दै रानोबा गाहाइजों थांलाइ फैलाइ खालामनो हायो । नाथाइ दैज्लां बोथोरनि समाव थांलाइ फैलाय खालायनो हाया जायो । हानथा मेला खालामग्रा सुबुंफोरा आसाम सरकार आरो बि टि आर सरकारा थाबैनो बे दैमानि सायाव दालां लुफुंनानै होयोब्ला राइजो राजानि मोजां जागोनखौ हानथा मेला खालामग्रा सुबुंफोरा फोरमायथिदों ।